CELEX: 32008D0385
Language: el
Date: 2008-01-24 00:00:00
Title: 2008/385/ΕΚ: Απόφαση της Επιτροπής, της 24ης Ιανουαρίου 2008 , για την τροποποίηση, με σκοπό την προσαρμογή στην τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις από τις εφαρμογές του μολύβδου και του καδμίου [κοινοποιηθείσα υπό τον αριθμό Ε(2008) 268] (Κείμενο που παρουσιάζει ενδιαφέρον για τον ΕΟΧ)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 136/9
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 24ης Ιανουαρίου 2008
   για την τροποποίηση, με σκοπό την προσαρμογή στην τεχνική πρόοδο, του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις από τις εφαρμογές του μολύβδου και του καδμίου
   [κοινοποιηθείσα υπό τον αριθμό Ε(2008) 268]
   (Κείμενο που παρουσιάζει ενδιαφέρον για τον ΕΟΧ)
   (2008/385/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 εδάφιο β,
   Εκτιμώντας τα ακόλουδα:
   
               (1)
            
            
               Η οδηγία 2002/95/ΕΚ υποχρεώνει την Επιτροπή να αξιολογεί ορισμένες επικίνδυνες και απαγορευμένες ουσίες βάσει του άρθρου 4 παράγραφος 1 της οδηγίας.
            
         
               (2)
            
            
               Ορισμένα υλικά και κατασκευαστικά στοιχεία που περιέχουν μόλυβδο και κάδμιο επιβάλλεται να εξαιρεθούν από την εν λόγω απαγόρευση, δεδομένου ότι η χρήση των ως άνω επικινδύνων ουσιών στα συγκεκριμένα υλικά και κατασκευαστικά στοιχεία εξακολουθεί να είναι αναπόφευκτη. Η υποκατάσταση των κραμάτων καδμίου σε μορφοτροπείς (αισθητήρες) δεν είναι ακόμη δυνατή. Σήμερα δεν διατίθενται ακόμη λαμπτήρες επίπεδης οθόνης δίχως υδράργυρο και μόλυβδο ενώ παράλληλα δεν υφίστανται υποκατάστατα εφικτής χρήσης για το οξείδιο του μολύβδου όσον αφορά τους σωλήνες λέιζερ με αργό και κρυπτό.
            
         
               (3)
            
            
               Ως εκ τούτου επιβάλλεται να τροποποιηθεί δεόντως η οδηγία 2002/95/ΕΚ.
            
         
               (4)
            
            
               Η Επιτροπή πραγματοποίησε διαβουλεύσεις με τους ενδιαφερομένους σύμφωνα με το άρθρο 5 παράγραφος 2 της οδηγίας 2002/95/ΕΚ.
            
         
               (5)
            
            
               Τα μέτρα που προβλέπει η παρούσα απόφαση είναι σύμφωνα με τη γνώμη της Επιτροπής που συγκροτήθηκε βάσει του άρθρου 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της οδηγίας 2002/95/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Ιανουαρίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19. Οδηγία όπως τροποποιήθηκε τελευταία με την απόφαση 2006/692/ΕΚ της Επιτροπής (ΕΕ L 283 της 14.10.2006, σ. 50).
   
      (2)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      Προστίθενται τα κάτωθι σημεία 30, 31 και 32 στο παράρτημα της οδηγίας 2002/95/ΕΚ:
      
         
                     «30.
                  
                  
                     Κράματα καδμίου ως ηλεκτρικοί/μηχανικοί σύνδεσμοι συγκόλλησης των ηλεκτρικών αγωγών που είναι τοποθετημένοι απευθείας στο φωνητικό πηνίο των μορφοτροπέων που χρησιμοποιούνται στα μεγάφωνα υψηλής ισχύος με στάθμες ηχητικής πίεσης τουλάχιστον 100 dB (A).
                  
               
                     31.
                  
                  
                     Μόλυβδος σε συγκολλητικά υλικά που χρησιμοποιούνται σε επίπεδους λαμπτήρες φθορισμού δίχως υδράργυρο (που χρησιμοποιούνται για παράδειγμα σε οθόνες υγρών κρυστάλλων, φωτιστικά υψηλού σχεδιασμού ή σε βιομηχανικές εφαρμογές φωτισμού).
                  
               
                     32.
                  
                  
                     Οξείδια μολύβδου σε τρίμμα συγκόλλησης για παράθυρα σωλήνων λέιζερ με αργό και κρυπτό».